cyanic-selkie/wikianc huggingface dataset:
Poxviridae
Rakenne
Rokkovirionit (virioni = viruspartikkeli) ovat kooltaan melko suuria ja rakenteeltaan tunnistettavia. Niiden genomi sisältää yli 100 00 emäsparia. Suurin osa virioneista on suurikokoisia, pleomorfisia ja laatikon muotoisia. Virionit ovat kooltaan 220-450 nm x 140-260 nm. Pintarakenne on epäsäännöllinen ja pinnassa on ulkonevia putkimaisia tai pallomaisia rakenteita. Poikkeuksena on Parapox-virusten suku, jotka ovat munanmuotoisia ja niillä on säännöllinen pintarakenne. Parapox-suvun virusten pinnalla on rihmamaisia putkirakenteita, jotka ovat asettuneet ristikkoa muistuttavaksi kuvioiksi.
Luettelo Botswanan kaupungeista
Tämä on luettelo Botswanassa sijaitsevista kaupungeista.
Luettelo Bosnia-Hertsegovinan kaupungeista
G
V
Baltic Pearl
thumb|Baltic Pearl Baltic Pearl on Pietariin rakenteilla olevan huippumoderniksi kuvaillun kaupunginosan kehityshanke. Itämeren helmi sijaitsee Nevanlahden perukassa Itämeren rannalla, kaupungin lounaisosassa Kraasselan piirissä.
DFDS Tor Line
13. heinäkuuta 2010 alkaen DFDS Tor Line -niminen yritys lopetti toimintansa. Vuosikausia vanha varustamo yhdistettiin kolmen muun DFDS-konserniin kuuluneen liikennöitsijän kanssa yhteiseen DFDS Seaways -yksikköön. DFDS Tor Line -brändi yhdessä muiden yhdistettyjen brändien kanssa katoaa myöhemmin lopullisesti ja korvautuu kaikille yhteisellä DFDS Seaways -brändillä.
I Am -liike
Kertomansa mukaan Guy Ballard oli vaeltamassa Mount Shastalla vuonna 1930, kun hän tapasi miehen, joka esittäytyi kreivi Saint-Germainiksi ja tarjosi elävöittävää juomaa. Kreivi Saint-Germain oli elänyt maan päällä useana ruumiillistumana ennen ylösnousemustaan. Hän kertoi, että ylösnousseet mestarit (joiden joukossa olivat Jeesus ja kreivi Saint-Germain itse) halusivat lähettää viestejä länsimaiselle yhteiskunnalle Ballardin ja tämän perheen kautta. Näiden viestien levittämiseksi perustettiin I Am -liike. Ballard julkaisi kirjoja nimellä Godfre Ray King.
FS Démocratie (1904)
Palvelus
Ensimmäisen maailmansodan alkaessa alus oli Välimeren laivaston 2. laivueen 1. viirikössä yhdessä Justicen kanssa. Alukset suojasivat aluksi XIX armeijakunnan siirron Algeriasta Ranskaan. Sen jälkeen tärkein tehtävä oli estää Itävalta-Unkarin laivaston pääsy Adrianmereltä. Vuonna 1914 alus osallistui Antivarin taisteluun, jossa upotettiin SMS Zenta. Ranskan laivaston taistelulaivat tulittivat tämän jälkeen Cattaroa houkutellakseen tuloksetta Itävalta-Unkarin laivaston taisteluun.
Neopreeni
pienoiskuva|Neopreenistä valmistettu surffausasu. Neopreeni eli kloropreenikumi on vuonna 1930 DuPontilla työskennelleen Wallace Carothersin keksimä synteettinen kumimateriaali, jota valmistetaan polymeroimalla kloropreenia eli 2-kloori-1,3-butadieeniä (C4H5Cl). Neopreeni oli aikoinaan ensimmäinen massatuotantoon päässyt synteettinen kumimateriaali, tuolloin sitä kutsuttiin nimellä duprene. Alun perin neopreeni on tarkoitettu öljyä sietäväksi vaihtoehdoksi luonnonkumille. Sitä käytetään mm. sukelluspukujen ja kahluuhousujen valmistukseen. Neopreenin pääraaka-aine on kalkkikivestä saatava kalsiumkarbonaatti. Neopreenin lämpimyys ja vedenpitävyys perustuvat typpikaasua sisältäviin mikrokennoihin, jotka eivät absorboi vettä ja toimivat erinomaisena lämmöneristeenä. Neopreenin CAS-numero on 9010-98-4.
Venäjän laivasto
Venäjän federaation laivasto (1991-)
thumb|left|250px|Venäjän laivaston lentotukialus [[Admiral Kuznetsov|Amiraali Kuznetsov]] thumb|250px|left|[[Projekti 955|Borei-luokan sukellusvene vuonna 2015]] thumb|250px|Huhtikuussa 2022 upotettu [[Slava-luokka|Slava-luokan ohjusristeilijä Moskva (2009)]] Neuvostoliiton valtion hajotessa, rajallisten taloudellisten voimavarojen rajoissa keskityttiin säilyttämään neuvostoajalta säilyneet laivasto-osastot Pohjoinen laivasto, Venäjän Tyynenmeren laivasto, Venäjän Mustanmeren laivasto, Itämeren-laivasto ja Laivaston ilmajoukot. Venäjän laivaston alusten ja henkilöstön määrä romahti täysin 1990-luvulla. Harjoittelu ja valmius kärsivät vakavasti. Vuonna 1995 vain kaksi ohjussukellusvenettä kerrallaan oli toimintavalmiudessa Pohjoisessa ja Tyynenmeren laivastossa. .
Mediakasvatus
Mediakasvatuksen tutkimus
Mediakasvatuksen tutkimus on Suomessa melko tuore tutkimuksen ala. Ala on monitieteinen, mistä johtuen myös sen tutkijat sijoittuvat eri oppialoihin ja tiedekuntiin. Mediakasvatukseen lukeutuvaa tutkimusta tehdään monilla tieteenaloilla, muun muassa humanistisilla aloilla, kasvatus- ja yhteiskuntatieteissä sekä informaatiotutkimuksen aloilla. Mediakasvatusta edistämään ja alan tutkimusta ja opetusta kehittämään perustettiin vuonna 2005 Mediakasvatusseura. Yhdistyksen tavoitteena on edistää alan tutkijoiden ja toimijoiden vuorovaikutusta ja tiedottaa mediakasvatuksesta. Yhdistävä tekijä mediakasvatuksen tutkimukselle on mediakulttuuri ja mediat eri muodoissaan. Merkittäviä yhdistäviä elementtejä ovat esimerkiksi yksilön tai yhteisön suhde mediaan ja mediakulttuurin ilmiöihin.
Myös valtio on edistänyt mediakasvatuksen tutkimusta. Vuonna 2007 opetusministeri Antti Kalliomäen nimittämä työryhmä julkaisi loppuraporttinsa Ehdotus toimenpideohjelmaksi mediataitojen ja -osaamisen kehittämiseksi osana kansalais- ja tietoyhteiskuntataitojen edistämistä.
Guillaume Latendresse
Guillaume Latendresse (s. 24. toukokuuta 1987 Sainte-Catherine, Quebec) on kanadalainen jääkiekkoilija, pelipaikaltaan laitahyökkääjä. Hän siirtyi heinäkuussa 2012 NHL-seura Ottawa Senatorsiin.
Virpi Eroma
Eroma on valmistunut säveltäjä-sovittajaksi (Metropolia, pop&jazz-musiikin koulutusohjelma) keväällä 2012. Hän on lisäksi oikeustieteen ylioppilas, mutta siirtyi musiikkiin. Keväällä 2013 Eroma aloitti Tapiolan kuoron toiminnanjohtajana ja maaliskuussa 2015 hänet valittiin Suomen musiikintekijät ry:n (ent. Elvis ry) hallitukseen. Eroma on ollut myös musiikkikustantamo Hög Publishingin Head of Creative.
Hans Kelsen
Perusnormi (saks. Grundnorm)
Perusnormin sisältönä on pelkästään, että historiallisesti ensimmäistä valtiosääntöä ja sen nojalla annettuja normeja tulee noudattaa, eikä sillä ole mitään tekemistä oikeuden sisällön kanssa. Jos valtiosääntö muuttuu tavalla, joka on vastoin valtiosäännössä asetettuja muuttamisehtoja, kuten esimerkiksi vallankumouksen seurauksena, oikeudellinen jatkuvuus katkeaa ja perusnormi muuttuu. Tällöin Kelsenin mukaan myös kaikki aiemman valtiosäännön nojalla annetut alemmat oikeusnormit lakkaavat olemasta, vaikka yleensä uudessa valtiosäännössä myös implisiittisesti omaksutaan uudet, sisällöltään identtiset oikeusnormit.
Bandog
Ulkonäkö
Bandog muistutti mastiffia, joskin oli tätä pienempi ja kevyempi - joidenkin mukaan se olisi ollut eräänlainen "kevyt mastiffi". Se oli kookas ja raskasrakenteinen. Sillä oli voimakkaat leuat. Karvapeite oli karhea; väritykseltään kellertävä tai hiekanharmaa, jossa oli mustat tai ruskeat juovat.
Etymologia
Nimitys juontaa juurensa sanasta band ("hihna"), koska koiria pidettiin sidottuina hihnalla tiettyyn kohtaan.
Vihreän parran ilmiö
Vihreän parran ilmiö viittaa geeniin tai joukkoon geenejä, joka antaa näkyvän "merkin", kuten esimerkiksi vaalean ihon tai vihreän parran, tai jonkin muun silmiinpistävän ominaisuuden ja jolla on taipumus käyttäytyä erityisen altruistisesti toisia silmiinpistävän merkin kantajia kohtaan. On kuitenkin epätodennäköistä, että sama geeni tuottaisi altruismille sekä oikean merkin että oikean toiminnon. Vihreän parran kaltainen täysin mielivaltainen "merkki" on vain yksi tapa, jolla geeni voi "tunnistaa" toisessa yksilössä olevat kopionsa. Teoriassa tällainen kaksivaikutteinen geeni menestyisi populaatiossa hyvin.
Anni Collan
Varhaisvuodet
Collanin vanhemmat olivat kaupunginlääkäri Johannes Collan ja kauppiaantytär Anna Charlotta Sallmén. Hän vietti varhaislapsuutensa Nurmeksessa ja kävi koulunsa Kuopiossa. Hän vietti monet kesät Kiukaisissa Vaaniin ratsutilalla, jonka hänen äitinsä isä oli ostanut vuonna 1867. Collan aloitti vuonna 1893 kuvanveiston opinnot Ateneumin Taideteollisessa koulussa mutta siirtyi sittemmin opiskelemaan voimistelunopettajaksi ja valmistui voimistelulaitokselta vuonna 1897. Hän suoritti Tukholmassa kahden vuoden ajan jatko-opintoja Kuninkaallisessa keskusopistossa.
Ura
Collan toimi Keisarillisen Aleksanterin-yliopiston voimistelulaitoksen opettajana vuosina 1909–1918 ja tyttöjen voimistelun ja terveydenhoidon tarkastajana koulutushallituksessa 1919–1944. Hän oli valtion urheilulautakunnan ensimmäinen sihteeri vuosina 1920–1922.
Yamaha YZ125
Yamaha YZ 125cc on yksi Yamaha Corporationin valmistamista kaksitahtisista moottoripyöristä. Suomessa on muutamia Yamaha YZ:etoja A1-rekisteröityjä kevytmoottoripyöriä.
David Dickson (uimari)
Vuonna 1989 Dickson valittiin ensimmäiseksi Australian Capital Territoryn edustajaksi Australian Olympic Federation:iin.
Kumpulan kartano
Historia
Vuosina 1905–1960 kartanoa vuokrasi lääkintöhallitus ja rakennukset toimivat sukupuolitautien sairaalana. Myöhemmin rakennukset olivat kaupungin vuokra-asuntoina lukuun ottamatta sairaalan entistä konttoria, joka toimi kansakouluna. Kansakoulu lopetti peruskoulu-uudistuksen myötä vuonna 1977, jolloin kaupunki myi kartanoalueen valtiolle. Kaksi vuotta myöhemmin rakennukset vuokrattiin yliopiston käyttöön tarkoituksena perustaa kasvitieteellinen puutarha ja kampusalue. Puutarhan rakentaminen aloitettiin vuonna 1987, mutta se muutettiin yleisölle avoimeksi vasta 2009. Helsingin yliopiston matemaattis-luonnontieteellisen tiedekunnan kanslia toimi päärakennuksessa vuosina 1996–2014.
Viirit
Viirit sijaitsevat noin 12 km Suursaaresta lounaaseen ja saman verran Ruuskerin itäpuolella. Hallinnollisesti ne ovat osa Jaaman piiriä.
Urdu
Urdu (اردو), tunnetaan myös puhujien keskuudessa nimellä لشکری, lashkarina, on hindustanin kielen persianisoitu muoto. Urdu on puhujamäärältään suuri kieli ja sillä on tärkeä asema etenkin Pakistanissa, jossa suurin osa ei-urdunkielisestä kansasta osaa sitä toisena tai kolmantena kielenä.
Kirjallisuus
Urdu ei ole kovin vanha sivistyskieli, koska urdunkielisillä alueilla on perinteisesti käytetty persiaa (farsia) kirjallisuuden kielenä. Nykyään urdulla on kuitenkin elävä proosakirjallisuuden perinne. Tärkein kirjallisuudenlaji on novelli tai lyhyt kertomus, ns. afsaana, jonka merkittävimpiä edustajia ovat olleet Saadat Hasan Manto ja Ahmed Nadeem Qasmi.
Aakkoset
ڈ - daal (kova d)
Kognitiivinen psykologia
Kognitiivisen psykologian käsitteitä
Ajattelu
Marthe de Florian
Suljetun asunnon tapaus
De Florian kuoli vuonna 1939. Hänen asuntonsa peri hänen lapsenlapsensa Solange Beaugiron. Perijä ei välittänyt isoäidiltään saamastaan perinnöstä. Hän lähti Pariisista vuonna 1940 palaamatta sinne enää koskaan. Kun hän kuoli vuonna 2010, odotti testamentin toimeenpanijoita yllätys.
Sivuvaikutus
Osa lääkkeiden haittavaikutuksista johtuu siitä, että lääkeaineet vahingoittavat elimistön luontaista mikrobikantaa. Sivuvaikutus voi johtua myös samaan aikaan käytettävien lääkkeiden yhteisvaikutuksesta.
Lars Huldén
Tieteellinen työ
Huldén opiskeli Helsingin yliopistossa ja väitteli vuonna 1957 ruotsin pohjalaismurteista. Hän hoiti yliopiston pohjoismaisten kielten professuuria vuosina 1964–1989. Tutkijana hän keskittyi ruotsin kielen murteisiin, Suomen ruotsinkielisten alueiden paikannimistön alkuperään sekä runoilijoihin Carl Michael Bellman ja Johan Ludvig Runeberg.
Tuulivoima Tanskassa
Tuulivoima Tanskassa kehittyi öljykriisin innoittamana, koska Tanska oli hyvin öljyriippuvainen. Vuonna 1988, kaksi vuotta Tšernobylin ydinvoimalaonnettomuuden jälkeen, tanskalaiset kielsivät lailla ydinvoiman rakentamisen.
Tuotanto
Vuonna 2006 maailman tuulivoimamarkkinat olivat 18 miljardia euroa ja kapasiteetin vuosikasvu 32 % vuodessa. Tanskan energiatekniikan vienti kolminkertaistui 10 vuodessa. Vuonna 2006 se oli 8,4 % Tanskan koko viennistä. .
Kannatus
86 % tanskalaisista suosii tuulivoimaa verrattuna fossiilisiin polttoaineisiin. 75 % tuulivoimasta on yksityisessä omistuksessa. Tanskalainen hintatakuujärjestelmä tekee investoinnin helpoksi maanviljelijöille ja perustetuille tuulimyllyosuuskunnille.
Ghostemane
Tyyli
Ghostemane ammentaa musiikkiinsa paljon teemoja, sekä erityispiirteitä black metallista sekä raskaasta musiikista. Whitney on itse kertonut, että black metal -yhtye Bathoryllä on ollut hyvin suuri vaikutus hänen musiikkiinsa. Kun taas puhutaan rap-musiikin vaikutuksista, on Whitney sanonut ihailevansa ryhmien kuten Three 6 Mafian tuotantoa.
Lauri Hannikainen
Hannikaisen vanhemmat olivat seminaarin lehtori Pekka Juhani Hannikainen ja laulunopettaja Laura Alfhild ”Alli” Nikander. Hän pääsi ylioppilaaksi 1907 ja valmistui filosofian kandidaatiksi ja maisteriksi 1914. Hannikainen toimi Tietosanakirjan toimittajana vuosina 1910–1918 ja hän teki myös tutkimusmatkoja Vienan Karjalaan 1908 ja 1909 sekä Lappiin, Ruijaan ja Jäämerelle 1913.
Vuoden 2012 nuorten talviolympialaisten mitalitaulukko
Vuoden 2012 nuorten talviolympialaisten mitalitaulukko maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan.
Harald Herlin
Muuta
Aalto-yliopiston pääkirjasto nimettiin marraskuussa 2016 Harald Herlinin kunniaksi Harald Herlin -oppimiskeskukseksi
Reflections (Apocalyptican albumi)
Kappaleet
Kaikki kappaleet säveltänyt Eicca Toppinen, ellei toisin mainittu.
Dursun Ali Eğribaş
Kreikkalais-roomalaisessa painissa 52 kilogramman painoluokassa kilpaillut Eğribaş voitti olympiapronssia Melbournessa 1956. Hän saavutti myös painoluokkansa sarjavoiton vuoden 1959 Välimeren kisoissa.
Viron sotahistoria
Viron sotahistoria on osa Viron historiaa. Sotien syynä ei yleensä ole ollut virolaisten oma sotaisuus, vaan maan sijainti etupiirien rajamailla, idän ja lännen välissä.
Saksalaisten vallan heikentyessä Ruotsi ja Venäjä kävivät Virosta 25-vuotisen sodan 1570–1595,  jonka päätteeksi Täyssinän rauhassa Venäjä tunnusti Ruotsin oikeuden Viron pohjoisosaan Käkisalmen lääniä vastaan. Pitkällisen sodan jälkeen Ruotsi sai Liivinmaan Puola-Liettualta vuonna 1629.
Uusi itsenäisyys 1991 saavutettiin ilman sotatoimia.
Jyrock
Jyrock on Jyväskylän yliopiston ylioppilaskunnan vuodesta 1985 järjestämä vaihtoehtoiseen populaarimusiikkiin keskittynyt sisäfestivaali. Vastaavanlaisia tapahtumia ei tiettävästi ollut aiemmin järjestetty Suomessa. Jyrockin tavoitteena on ollut koko historiansa ajan tuoda esille ennakkoluulottomasti uusia tasokkaita ja omaperäisiä artisteja sekä vaihtoehtoista populaarimusiikkia sekä tarjota nouseville yhtyeille esiintymismahdollisuuksia. Jyrock painottaa artistivalinnoissaan tuoretta ja omaperäistä populaarimusiikkia – tarkkoja genre-rajauksia festivaalilla ei ole ikinä ollut.
Jyrock 2017 20.-21.4.
Huoratron, Iisa, Kauriinmetsästäjät, The Holy, Nelson Can (DK), Suad, Rainbowlicker, Horte, Musta Huone, Hang the DJ, Menkkaklubi, Gals Dem Sound, View, Töölön Ketterä, The Entrepreneurs (DK),  Burning Hearts, Tre-Funk III, Vesta (laulaja), Echo Is Your Love, Ghost World, Moly, DJ Skenikswee, Hear DJ´t & Gals Dem Sound.
Jyrock 2011 15.–16.4.
Klubeilla esiintyivät Ravintola Rumassa 18.2. Nightsatan sekä Niko & Tapsa. Lutakossa 12.3. Magenta Skycode, Islaja ja Delay Trees. Ravintola Vakiopaineen päiväklubilla 16.4. Mirel Wagner sekä Damien Jurado (USA). Jyrockin promoottorina toimi Toni Peltola.
Jyrock 2007 20.–21.4.
Alamaailman Vasarat, Rubik, Magenta Skycode, The Scaramangas, Paavoharju & Joose Keskitalo Keinuttavat Harmaata Kehtoa, Keuhkot, Le Futur Pompiste, Athletic Arms, Risto, Felix Zenger (feat. Alaska Kalanen & DJ Staffro), Shogun Kunitoki, Tuomas Toivonen, Kaukolampi-Puranen-Nykänen, Differnet (SWE), Agent M (EST), Marissa Nadler (USA), DJ Action Biker (SWE), DJ Autobahn Kommando, DJ Naks, DJ Juho Kahilainen, Hey Ho Let’s Not!, DJ Matti Nives. Jyrockin promoottorina toimi Juha Luomala.
Jyrock 1991 11.–13.4.
Marko Marx, Kellopeli, Rupert, thingy Surprise, Union Carbide Productions (SWE), Liberators, Dreadline, Aladdin's Shock Shop, YUP, The Housewreckers, Stringbeans, Tuntematon Pisto, The Oyster Band, Ne Luumäet, Pojat, Alivaltiosihteeri, Peppermints, CMX. (Mana Mana perui.)
Jyrock 1989 6.–8.4.
Hullu Eila + muita paikallisia yhtyeitä torstaina, Visitors (FRA), Faff-Bey, Garbagemen, Rock, Psychoplasma, Avo Heyskanen, Loputkin loat, Avia (RUS), Boots, The Mies, Noise in Dirt, Riivattu Kissa, Good Evening Manchester, Jukebox, Balls
Ziaur Rahman
Ziaur (Zia) Rahman (, 19. tammikuuta 1936 Bagbari, Itä-Bengali – 30. toukokuuta 1981 Chittagong, Bangladesh) oli bangladeshilainen kenraali. Rahman oli eräs Bengalin sotilasvallankaappauksen johtajista vuonna 1975 ja Bangladeshin presidentti vuodesta 1978 kuolemaansa saakka. Hänet surmattiin vallankaappausyrityksen yhteydessä.
Luettelo ammattilaisnyrkkeilyn hallitsevista maailmanmestareista
Taustaa
The Ring ei ole nyrkkeilyjärjestö, vaan arvostettu nyrkkeilylehti, joka on pitänyt vuodesta 1933 lähtien omaa listaansa maailmanmestareista. Vuonna 2002 The Ring loi oman puolueettoman maailmanmestaruusjärjestelmänsä. Lehti laskee mestariksi ottelijan, joka voittaa hallitsevan mestarin tai joka voittaa ykkös- ja kakkoshaastajan. Toisin kuin nyrkkeilyliitot, The Ring ei ota ottelijoilta mestaruuksia pois elleivät nämä häviä mestaruusottelua, lopeta uraansa tai vaihda painoluokkaa.
Kansanmurha
Historia
Kansanmurhia on suoritettu kaikkialla maailmassa kautta ihmiskunnan koko historian ja esihistorian. Muinaisen historiankirjoituksen puolueellisuudesta johtuen vanhoista kansanmurhista on kuitenkin vaikea saada luotettavaa tietoa.
Syyt
Ihmiset ovat aina jakautuneet sisä- ja ulkoryhmiin sekä hyvien ja pahojen ja ylempien ja alempien muodostamiin hierarkioihin. Kun ryhmien erot ovat olleet riittävän suuret, toinen ryhmä on alettu nähdä pakanoina, villi-ihmisinä tai jopa eläiminä. Joskus tästä asenteesta on seurannut halu eliminoida toinen ryhmä kokonaan.
Suomen rikoslain säännökset kansanmurhasta
Suomen kansanmurhaa koskevat säännökset perustuvat Yhdistyneiden kansakuntien yleiskokouksen vuonna 1948 hyväksymään yleissopimukseen. Suomi ratifioi osaltaan sopimuksen 18. joulukuuta 1959. Sopimus hyväksyttiin Suomessa vuonna 1959 annetulla lailla (557/59). Ensimmäiset rangaistussäännökset joukkotuhonnasta hyväksyttiin Suomen rikoslakiin vuonna 1974. Suomalaisen tuomioistuimen lisäksi myös Kansainvälinen rikostuomioistuin on asiassa toimivaltainen.
Joukkotuhonnan valmistelu
Myös joukkotuhonnan valmistelu säädetään rangaistavaksi rikoslain 11 luvun 2 §:ssä:
Poliittisena kiistakapulana
Valko-Venäjä on virallisesti määrittelemässä natsien ja nationalististen ryhmien hirmuteot maassa toisen maailmansodan aikaan kansanmurhaksi. Juutalaisten mukaan lain sanamuoto valkovenäläisten määritelmästä häivyttää juutalaisten osaa holokaustissa, koska myös heidän luetaan valkovenäläisiksi.
Pandion II
Pandion II oli kreikkalaisessa mytologiassa Ateenan kuningas, Kekrops II:n ja Metiadusan poika. Hän nousi valtaistuimelle isänsä kuoleman jälkeen, mutta hänen setänsä Metionin pojat ajoivat hänet maanpakoon ja nostivat isänsä valtaan. Pandion pakeni Megaraan kuningas Pylaan luokse, jossa hän meni naimisiin tämän tyttären Pylian kanssa. He saivat neljä poikaa, Aigeuksen, Pallaan, Nisoksen ja Lykoksen, sekä yhden tyttären, joka meni naimisiin Skrionin kanssa. Myöhemmin Pylas lähti vapaaehtoisesti maanpakoon tapettuaan setänsä Biaan, mutta ennen lähtöään hän järjesti vävynsä seuraajakseen.
Stefan Majewski
Ura valmentajana
Amica-potkujensa jälkeen Majewski jatkoi uraansa Zagłębie Lubinin päävalmentajana. Pesti jäi yhden kauden mittaiseksi ja 2002 ura jatkui Świt Nowy Dwór Mazowieckissa. 2002–2003 Majewski toimi Puolan maajoukkueen apuvalmentajana palaten sen jälkeen jälleen Amica Wronkiin.
Vera Henriksen
Vuodesta 1970 hän kirjoitti viisi uskonpuhdistuksen jälkeiseen aikaan sijoittuvaa romaania. Hän tutki teoksissaan Sagaens kvinner ja Skjebneveven naisen asemaa saagojen aikaan. Hän oli itse katolinen ja kirjoitti myös Norjan katolisen kirkon keskiajan historiasta. Kaksiosaisen Luftforsvarets historie kattaa ajan 1912–1945. Hän on kirjoittanut myös paikallishistorioita, lasten- ja nuortenkirjoja sekä näytelmiä.
Petteri Nummelin
Alkuvuodet 1990–1996
Juniorina jo kiinnostusta herättänyt Nummelin debytoi aikuisten jääkiekkosarjassa 18-vuotiaana siihen aikaan TPS:n kasvatusjoukkue Kiekko-67:ssa 1. Divisioonassa kaudella 1990–1991. Nummelin pelasi kaudella kaksi ottelua ilman suurempaa menestystä. Kaudella 1991–1992 Nummelin sai enemmän peliaikaa ja alkoi menestyä joukkueessaan. Nummelin pelasi kaudella 41 ottelua tehopistein 12+24=36.
Kaudella 1993–1994 Nummelinille annettiin TPS:ssä uusi mahdollisuus, jonka hän käytti hyväkseen ja teki varsinaisen läpimurtonsa. Runkosarjassa hän keräsi tehot 14+24=38 ja pudotuspeleissä 0+3=3. Nummelin valittiin vuoden parhaaksi puolustajaksi ja kuukauden pelaajaksi marraskuussa 1993. TPS voitti tuolloin myös Euroopan Cupin. Kaudella 1994–1995 Nummelin teki runkosarjassa tehot 10+17=27. Pudotuspeleissä Nummelinin tehot olivat 4+3=7. Kauden päätteeksi TPS juhli suomenmestaruutta.
HC Davos (1997–2000)
Kaudella 1999–2000 Nummelinin oiva pelivire Davosissa sai jälleen jatkoa. Hän teki runkosarjan 40 ottelussa 15 maalia ja yhteensä 38 tehopistettä, ja hänen taitava kiekollinen osaamisensa huomioitiin myös Pohjois-Amerikassa: Columbus Blue Jackets varasi Nummelinin NHL:ään vuoden 2000 varaustilaisuudessa viidennellä kierroksella numerolla 133.
Minnesota Wild (2006–2008)
Kauden 2007–2008 kuluessa Nummelinin peliä häiritsivät loukkaantumiset, ja hän pääsi pelaamaan vain 27 ottelua. Hän pääsi pelaamaan jälleen itselleen hieman erikoisemmalla pelipaikalla, sillä hänet nostettiin joukkueensa hyökkääjäksi Minnesotan Pavol Demitran, Marian Gaborikin ja Wes Walzin poissaolojen johdosta. Kaksi kautta Minnesotassa eivät tuoneet Nummelinille ja joukkueelle menestystä, sillä Minnesota putosi pudotuspeleistä molempina vuosina pudotuspelien avauskierroksella. Kaksi kautta Minnesotassa nostivat Nummelinin kuitenkin erikoisen NHL-tilaston kärkeen; kymmenen kertaa rangaistuslaukausta Wildissa pelatessaan yrittänyt Nummelin onnistui viimeistelemään maalin yrityksissään kahdeksan kertaa. Kyseinen suoritus on kymmenen kertaa tai enemmän kisassa ampuneista pelaajista kovin.
Kausi Rauman Lukossa ja paluu Turun Palloseuraan (2013–2016)
Vuoden 2012 joulukuussa Nummelinin uutisoitiin tehneen sopimuksen Jääkiekon SM-liigassa pelaavan Rauman Lukon kanssa. Myös Turun Palloseura pyrki hankkimaan Nummelinin kokoonpanoonsa, mutta sopimuksesta ei päästy yhteisymmärrykseen. TPS:n pelaajakoordinaattori Ari Vuori kertoi seuran tehneen Nummelinille yhden seurahistoriansa suurimmista tarjouksista. Nummelinin pelaaja-agentti Petteri Lehto kuitenkin kertoi tarjouksen olleen roimasti alle Nummelinin markkina-arvon. Nummelin itse kiisti väitteet, joiden mukaan hän olisi allekirjoittanut sopimuksen Lukon kanssa. Hänen siirtonsa Lukkoon kuitenkin varmistui vuoden 2013 toukokuussa, kun seura vahvisti Nummelinin solmineen kaksivuotisen ja yhden kauden optiolla varustetun sopimuksen seuran kanssa. Nummelin itse perusteli päätöstään sillä, että halusi nimenomaan kahden vuoden sopimuksen.
Nummelin rikkoi 1. lokakuuta 2013 Lahden Pelicansia vastaan pelatussa ottelussa lähes 38 vuotta vanhan ennätyksen ollessaan 40-vuotiaana vanhin SM-liigan runkosarjassa kypärätempun eli kolme maalia yhdessä ottelussa tehnyt pelaaja. Tämä oli myös Nummelinin ensimmäinen hattutemppu hänen koko urallaan SM-liigassa. Runkosarjassa 33 ottelua pelannut Nummelin kirjautti tehopisteet 5+17=22, ja kymmenessä pudotuspeliottelussa hänen tehopisteensä olivat 3+7=10. Nummelin saavutti Lukossa kauden päätteeksi uransa kolmannen SM-liigan mitalin, kun Lukko voitti pronssiottelussa SaiPan.
Storhamar Dragons (2016–2017)
Kaudeksi 2016–2017 Nummelin allekirjoitti vuoden mittaisen sopimuksen Storhamar Dragonsin kanssa. 8. helmikuuta 2017 Yle Urheilun mukaan, Nummelin purki sopimuksensa joukkueen kanssa. Hän siirtyi Mestis-seura Turun Tovereihin, seuraan jonka kanssa oli aiemmin neuvotellut, pelaamiseen siirtymisestään.
Yksityiselämä
Petteri Nummelinin isä Timo Nummelin on TPS-legenda, ja tunnettu ”viulunsoitto”-tuuletuksestaan. Petteri Nummelinilla perheeseen kuuluvat vaimo, kaksi tytärtä ja yksi poika. Nummelinin vapaa-ajan harrastuksia ovat tennis ja kalastus.
SEAT León (2005)
SEAT León Typ 1P (2005–2012)
Toisen sukupolven León esiteltiin konseptina keväällä 2005 Geneven autonäyttelyssä, ja se tuli markkinoille myöhemmin samana vuonna. Auto perustuu Volkswagen Groupin A5-pohjalevylle ja sen on muotoillut Walter de’Silva. Muotoilussa on paljon samoja piirteitä kuin vuotta aiemmin markkinoille tulleissa SEAT Altea- ja Toledo-tila-autoissa.
Samana vuonna esiteltiin myös toinen rajoitettuna eränä valmistettu erikoismalli, Cupra 310 Limited Edition, jonka teho oli nimen mukaisesti 310 hevosvoimaa. vasen|pienoiskuva|Toisen sukupolven facelift-malli. Vuonna 2009 León koki kasvojenkohotuksen, jossa sen ilmettä uudistettiin uusilla puskureilla ja uudelleenmuotoilluilla takavaloilla. Samoihin aikoihin esiteltiin León Cupra R, jossa 2,0 TSI -moottorin teho on 265 hevosvoimaa. FR-mallin bensiinimoottoriksi tuli 210 hevosvoiman tehoinen 2,0 TSI ja sen dieselmoottori 2,0 TDI muuttui yhteispaineruiskutteiseksi. 2,0 FSI poistui moottorivalikoimasta. Vuoden lopulla joissain maissa 1,6-litraisesta bensiinimoottorista tuli tarjolle versio, jossa on mahdollista käyttää polttoaineena myös nestekaasua. vasen|pienoiskuva|SEAT León Cupra R Vuoden 2010 alussa 1,2 TSI (105 hv) korvasi 1,6 8V:n, josta mallistoon jäi ainoastaan nestekaasuversio. 1,9 TDI korvattiin uudella yhteispaineruiskutteisella 1,6 TDI:llä (90/105 hv) ja 2,0 TDI sai 140-hevosvoimaiseen versioonsa yhteispaineruiskutuksen. 135-hevosvoimainen poistui.
Hotellien luokitus
Tähtiluokitukset jakavat hotellit yleensä viiteen luokkaan, joissa yhden tähden luokka tarkoittaa vaatimatonta majoitusta.
Ulkomailla
pienoiskuva|450x450px|Kyltti, joka osoittaa, että eräs [[Winschoten|Winschotenissa sijaitseva hotelli on saanut kolmen tähden luokituksen Hotelstars-järjestelmän mukaan.]]
He Zizhen
Nuori vallankumouksellinen (1910–1929)
1920-luvun lopulla Hen sisko Yi seurusteli jonkin aikaa Maon veljen Zetanin kanssa. Vuosikymmenen vaihteessa Yi avioitui kommunistijohtaja Liu Shiqin kanssa.
Yksityiselämä
He oli yksi harvoista ihmisistä, jotka uskalsivat sanoa Maolle vastaan rehellisesti, todellisia tunteitaan salailematta. Kuudesta lapsestaan He menetti viisi, ja sisällissodan kauhut syvensivät traumaa. Pitkän marssin jälkeen He oli pitkiä aikoja psykiatrisessa hoidossa, eikä koskaan täysin toipunut.
Markus Halsti
Yksityiselämä
Halsti on naimisissa urheilutoimittaja ja juontaja Taina Halstin (os. Nyberg) kanssa ja heillä on kaksi tytärtä (s. 2014 ja 2016).
Ahvenlampi (Ilomantsi, Nuorajärven alue)
Ahvenlampi on saareton metsäjärvi Ilomantsin keskustan kaakkoispuolella Pohjois-Karjalassa. Sen pinta-ala on 34,4 hehtaaria. Etäisyys Joensuusta on 70 kilometriä itään.
Maantiede
Ahvenlampea reunustaa metsämaa. Pohjoisrannalla on myös suota. Suuri osa ranta-alueesta on kannasta, joka erottaa Ahvenlampea sitä ympäröivistä järvistä. Niistä laajimmat ovat Suuri Tetrijärvi luoteessa, Ravajärvi idässä ja pohjoisessa sekä Särkkäjärvi etelässä. Kannasten kapeimmat kohdat ovat noin 100-metrisiä.
Kognitiotiede
Kognitiotiede tutkii tietoilmiöitä kuten havaitsemista, oppimista, muistia, ajattelua, kieltä ja käsitteitä, sekä näiden taustalla olevia tiedonkäsittelyn mekanismeja. Yhteistä kognitiotieteen tutkimuskohteille on, että niitä voidaan tarkastella tiedon esittämisen eli representaation ja informaation prosessoinnin näkökulmista. Kognitiotieteellinen tutkimus on luonteeltaan monitieteistä: perinteisesti sen katsotaan sijoittuvan psykologian, tietojenkäsittelytieteen, filosofian, kielitieteen ja neurotieteen leikkaukseen.
Historia
Varsinaisesti kognitiotieteestä voidaan kuitenkin puhua vasta 1900-luvulla, jolloin tieteenalalle tyypillinen lähestymistapa sai vähitellen alkunsa psykologiaa vuosisadan alussa hallinneen metodologisen behaviorismin väistyessä.
Espanjan Cup (jääkiekko)
Espanjan Cup on Espanjassa vuosittain järjestettävä cup-muotoinen jääkiekkokilpailu.
Aninkaistenmäki
Turun palo vuonna 1827 alkoi Aninkaistenmäellä sijainneesta puutalosta. Aninkaistenmäen nimi viittaa kylännimeen Aninkainen. Nimi on mainittu jo vuonna 1363 sen aikaisessa muodossaan henkilönnimessä Peter aff Anynghos.
Heikki H. Herlin
Heikki Hugo Herlin (7. helmikuuta 1901 Helsinki – 21. elokuuta 1989 Kirkkonummi) oli suomalainen vuorineuvos ja teollisuusjohtaja.
Kone Oy:n johdossa
Sodan jälkeen Kone Oy kasvoi voimakkaasti, kun sen valmistamia nostureita ja kuljetuslaitteita vietiin Neuvostoliittoon sotakorvauksina. Neuvostoliiton vienti jatkui myös sotakorvausten päätyttyä ja 1960-luvulla Kone Oy oli jo Suomen kymmenen suurimman metalliteollisuusyrityksen joukossa.
Yksityiselämä ja harrastukset
Herlin omisti isänsä jälkeen Thorsvikin kartanon Kirkkonummella ja asui siellä perheineen. Herlinin harrastuksiin kuului Kirkkonummen paikallishistorian ja henkilöhistorian tutkimus sekä sukututkimus. Herlinin aloitteesta ja Koneen säätiön tuella julkaistiin 1971 uudistettu painos Sursillien suvun historiateoksesta Genealogia Suursillianasta. Herlin tutki myös omien vanhempiensa ja vaimonsa suvun sukuhistoriaa ja julkaisi ne kaksiosaisena teoksena Harald Herlin esi- ja jälkipolvien saatossa I–II vuosina 1974–1975.
Delawarenlahti
Lahden yli on laivayhteys Cape Mayn ja Lewesin kaupunkien välillä. Valtaosa Delawarenlahden rannikosta on soistunutta, minkä vuoksi siellä ei ole paljoa asutusta. Useat joet ja purot laskevat lahteen, luoden ainutlaatuisia kosteikkoja alueelle. Lahdessa elää molukkirapuja ja useita simpukkalajeja.
Jauho
Jauhetun (heinäkasvien) aineen mukaan
Yleisimpiä kaupoista saatavia valmisjauhoja ovat muun muassa ohra-, ruis- ja vehnäjauhot, kuten durum- ja spelttivehnäjauhot. Harvinaisempia ovat durra-, hirssi-, kaura-, riisi-, tattari-, teff- ja maissijauhot eli polenta.
Vínbúðin
Alkujaan Vínbúð perustettiin vuonna 1922. Nykyään se toimii ÁTVR:n alaisuudessa, jolla on yksinoikeus myös tupakkatuotteiden maahantuontiin. Alkoholista ja tupakasta vastaavat monopolit yhdistettiin vuonna 1961. Vuodesta 1992 lähtien Vínbúðilla ei ole ollut omaa alkoholin tuotantoa ja kaikki yhtiön omistamat laitteet alkoholin valmistukseen myytiin yksityisille toimijoille.
Rsync
rsync voi siirtää tiedostoja verkon yli tai paikallisesti. rsync tunnetaan muutosten (delta) siirtoon käytettävästi algoritmista, joka vähentää verkon yli siirrettävää tietoliikennettä. Ohjelmaa käytetään tietojen peilaamiseen (mirrorointi) palvelimelta toiselle sekä varmuuskopioiden tekemiseen. rsyncin ovat alun perin kirjoittaneet Andrew Tridgell ja Paul Mackerras. Nykyään sitä ylläpitää Wayne Davison. Ohjelmisto käyttää asiakas-palvelin-arkkitehtuuria käyttävää protokollaa.
Wadi Salukin taistelu
Wadi Salukin taistelu oli yksi vuoden 2006 Libanonin sodan viimeisistä merkittävistä taisteluista. Wadi Saluki sijaitsee Etelä-Libanonissa Israelin hallussa olevan pohjoisgolanilaisen Metullan pohjoispuolella.
Israel menetti kahdestatoista Merkava-4 -panssarivaunusta kaksi.
Iso Ahvenjärvi (Ilomantsi)
Maantiede
Ison Ahvenjärven ulottuvuus kaakosta luoteeseen on kaksi kilometriä. Järven keskikohta on puolisen kilometriä leveä, järvi kapenee kohti etelää ja pohjoista. Yli kolmasosa Isosta Ahvenjärvestä on vähintään kymmenen metriä syvä. Järven itäosa on länsiosaa syvempi. Kymmenen metrin syvyyskäyrä kulkee paikoin aivan itäisen rantaviivan tuntumassa. Syvin piste, 28 metriä, sijaitsee itäisen rannan läheisyydessä.
Newcastle (Australia)
Newcastle on satamakaupunki Uudessa Etelä-Walesissa Australiassa, noin 170 km Sydneystä pohjoiseen Hunter-joen suulla. Kaupungissa oli 322 279 asukasta vuoden 2016 väestönlaskennassa. Newcastle on tunnettu suurista terästehtaistaan ja telakoistaan, ja se sijaitsee Australian tärkeimpien kivihiilialueiden keskellä. Sen satama on maailman vilkkain hiilenvientisatama ja kuljetetuissa tavaratonneissa mitaten satama on Australian suurin. Newcastlessa on noin 20 000 opiskelijan yliopisto, University of Newcastle, joka perustettiin vuonna 1965.
Joseon
Japanin protektoraatti
thumb|Keisari [[Gojong.]] Venäjän vaikutusvalta Itä-Aasiassa oli vahvistunut entisestään Kiinan boksarikapinan myötä ja nyt Japanissa heräsi jälleen halu turvata sen omat intressit alueella. Maa solmi liiton Ison-Britannian kanssa vuonna 1902, joka takasi myös puolueettomuuden osapuolten välillä, mikäli ne ajautuisivat sotaan Koreassa tai Kiinassa. Vuonna 1903 aloitettiin neuvottelut Venäjän kanssa eturistiriitojen ratkomiseksi, mutta neuvottelut päättyivät helmikuuhun 1904. Japani oli päättänyt ratkaista kiistat sodalla ja 8. helmikuuta 1904 japanilaiset hyökkäsivät venäläiseen tukikohtaan Port Arthurissa. Venäjän–Japanin sota oli alkanut. Korean niemimaalla japanilaiset joukot valtasivat alueen strategiset kohteet. Venäjästä otettiin useita merkittäviä voittoja vuoden 1905 aikana ja samalla selvitettiin myös brittien ja yhdysvaltalaisten kanta Korean suhteen. Maat olivat valmiita hyväksymään Japanin vallan alueella ja vastineeksi Japani ei puuttunut asioihin Intiassa tai Filippiineillä. Syyskuussa 1905 Japanin ja Venäjän välillä solmittiin Portsmouthin rauha, jolla Venäjä antoi Japanille vapaat kädet Koreassa, sen oikeudet Mantšuriassa ja Sahalinin saaren eteläkärjen.
Sapelihammaskissat
Hampaat
Sapelihammaskissat ovat saaneet nimensä suurista kulmahampaistaan. Sapelihampaat olivat yläleuan kulmahampaita, jotka kasvoivat pitkiksi, kaareviksi ja sivuilta enemmän tai vähemmän litistyneiksi. Joidenkin lajien sapelihampaiden takasärmä oli sahalaitainen, mikä teki hampaista parempia leikkaamaan lihaa. Alaleuan kulmahampaat olivat yleensä pienet. Poskihampaita oli vähän.
MasterChef Suomi
Kolmas tuotantokausi
Kilpailijat
Walter Novellino
Ura
Novellino on valmentanut aiemmin Perugiaa, Gualdoa, Ravennaa, Veneziaa, Napolia ja Piacenzaa. Sampdorian päävalmentajana hän toimi viisi vuotta 2002–2007 ennen siirtymistään Torinon palvelukseen. Novellino ehti toimia Torinon valmentajana vajaan kauden, kunnes hänet erotettiin joukkueen huonon menetyksen takia huhtikuussa 2008. Novellinon korvasi Gianni De Biasi.
Maaliskuussa 2016 Novellinosta tuli US Città di Palermon kahdeksas päävalmentaja kauden 2015/16 aikana. Hänen pestinsä jäi neljän ottelun mittaiseksi ja tuloksena oli ainoastaan yksi tasapelipiste. Novellino sai potkut 11. huhtikuuta.
Otto Tiuppa
Elämä
Tiuppa liittyi Helsingin työväenyhdistykseen jo 1890-luvun puolivälissä. Hän kuului sen johtokuntaan ja toimi myös yhdistyksen sihteerinä. Tiuppa osallistui HTY:n edustajana muun muassa Suomen Työväenpuolueen perustavaan kokoukseen vuonna 1899. Hän oli myös Suomen Rauta- ja Metallityöntekijäin Liiton perustajia. Ensimmäisen sortokauden aikana 1904 Tiuppa oli perustamassa työläisaktivistien järjestöä.
Tarık Langat Akdağ
Akdağ sijoittui kahdeksanneksi Zürichin EM-kilpailuissa 2014. Hän karsiutui alkuerissä Amsterdamin EM-kilpailuissa 2016, keskeytti alkueräjuoksun Rio de Janeiron olympialaisissa 2016 ja karsiutui alkuerissä Lontoon MM-kilpailuissa 2017. Berliinin EM-kilpailuissa 2018 hän keskeytti alkueräjuoksun.
Hovioikeuden presidentti
Hovioikeuden presidentti johtaa hovioikeuden toimintaa ja tässä tarkoituksessa muun muassa huolehtii hovioikeuden tulostavoitteiden toteutumisesta, valvoo oikeusperiaatteiden soveltamisen ja laintulkinnan yhdenmukaisuutta hovioikeuden ratkaisuissa, määrää hovioikeuden lainkäyttöhenkilökunnan osastojaosta sekä huolehtii siitä, että hovioikeus asianmukaisesti valvoo alaisiaan tuomioistuimia.
Leppäkaarre
Leppäkaarre on ollut jo pitkään yksi Siilinjärven suurimmista asuinalueista ja se laajeni huomattavasti vuosikymmeniä sitten, kun alueelle rakennettiin useita kerrostaloryhmittymiä. Viime vuosinakin alue on laajentunut edelleen lähinnä omakotitalo- sekä rivitalorakentamisen kautta.
Taruolento
Taruolentona tai uskomusolentona pidetään olentoa, josta kertovat myytit ja legendat, mutta joka ei kuitenkaan ole olemassa tai tieteen tuntema. Taruolennoista osa on fyysisiä ja kehollisia, toiset taas henkiolentoja, ja jotkut siltä väliltä.
Myös vieraat ihmisrodut ovat olleet keskiajan ja vielä suurten tutkimusmatkojen alkuvaiheissa eurooppalaisille lähinnä myyttisiä olentoja, joista saatettiin kertoa mitä mielikuvituksellisimpia tarinoita. Aasiassa asui karvaisia koirankuonolaisia, (joista kerrottiin myös suomalaisessa kansanperinteessä), Afrikassa taas eli monenlaisia ihmisryhmiä, joista jotkut olivat kurjenkaulaisia ja kauniita, eräät yksisilmäisiä, ja eräät kuumuus oli korventanut tummiksi. Suomalaiset uskoivat kaukana etelässä asuvan pikkiriikkisiä lintukotolaisia.
Luettelo Brasilian kaupungeista
Brasilian metropolialueet
Kansalliset metropolialueet
Acre
(2006 arvio - IBGE)
Amapá
(2006 arvio - IBGE)
Roraima
(2006 arvio - IBGE)
Mick Jagger
The Rolling Stones
Sen jälkeen kun Rolling Stonesilla oli riitaisa välirikko manageriinsa Allen Kleiniin, Jagger on hoitanut yhtyeen bisnesasioita yhteistyössä taloudellisen neuvonantajan Rupert Loewensteinin kanssa.
Sooloura
Jaggerin toinen sooloalbumi Primitive Cool julkaistiin vuonna 1987. Se sai hyvät arvostelut mutta myi edeltäjäänsä selvästi huonommin. Kolmannen sooloalbuminsa Wandering Spirit (1993) Jagger teki tuottaja Rick Rubinin kanssa. Albumi nousi Yhdysvaltain listalla sijalle 11 ja myi kultaa. Jaggerin neljäs ja toistaiseksi viimeinen sooloalbumi on melko vähäiselle huomiolle jäänyt Goddess in the Doorway (2001).
Yksityiselämä
Jagger kuvasi vaimonsa Biancan ja Leni Riefenstahlin kanssa nubakansaa Sudanissa 1970-luvun puolivälissä.
Jaggerin henkilökohtainen omaisuus on arviolta 215 miljoonan punnan suuruinen. Hän on suuri jalkapallon ystävä, ja hänen suosikkijoukkueensa on lontoolainen Arsenal.
Harry Potter ja kuoleman varjelukset
Yhteenveto
Kolmikko joutuu vangituksi ja heidät viedään Malfoyn kartanoon, missä Bellatrix Lestrange kiduttaa Hermionea. Harry ja Ron viedään kellariin, mistä he löytävät Luna Lovekivan, Ollivanderin, Dean Thomasin ja Lujahaan. Ennen kuin Voldemort pääsee paikalle, Dobby ilmestyy ja pelastaa heidät, ja koko ryhmä pakenee Simpukkamökkiin, Billin ja Fleurin kotiin, mutta Dobby saa surmansa. Harry tajuaa, että varjelukset saattavat olla ratkaisu Kuoleman päihittämiseen, ja tietää Voldemortin anastaneen seljasauvan Dumbledoren hautaholvista, mutta päättää keskittyä hirnyrkkien löytämiseen varjelusten sijaan. Lujahaka kertoo heille, että Helga Puushkupuhin kuppi, yksi hirnyrkeistä, on Bellatrixin holvissa Irvetassa. Lujahaan avulla he murtautuvat pankkiholviin, noutavat kupin ja pakenevat lohikäärmeen selässä, mutta Lujahaka varastaa miekan ja pakenee omin avuin. Harry saa tietää yhteytensä kautta Voldemortin mieleen, että yksi hirnyrkeistä on kätkettynä Tylypahkaan, joka on nyt Severus Kalkaroksen hallussa. Harry, Ron ja Hermione pääsevät kouluun Tylyahon kylän kautta ja, muiden opettajien avustamana, kohtaavat Kalkaroksen, joka pakenee. Sitten he tuhoavat kupin basiliskin hampaalla, jonka Ron ja Hermione noutivat salaisuuksien kammiosta, ja yrittävät löytää seuraavan hirnyrkin, Rowena Korpinkynnen diadeemin. Samalla Voldemort ja hänen kannattajansa hyökkäävät linnaan. Monet koulun oppilaat, opettajat ja Feeniksin killan jäsenet puolustavat koulua hyökkääjiltä, samalla kun Harry, Ron ja Hermione menevät tarvehuoneeseen, jonne diadeemi on kätketty. He kohtaavat siellä Draco Malfoyn, Gregory Goylen ja Vincent Grabben. Seurauksena on taistelu, jonka aikana Grabbe käyttää pirunpalo-loitsua yrittäessään surmata Harryn, Ronin ja Hermionen, mutta ei pysty hallitsemaan loitsua, joka tuhoaa diadeemin ja tappaa Grabben. Harry, Ron ja Hermione pelastavat Malfoyn ja Goylen parin vanhan luudan selässä. Samalla muutama merkittävä hahmo saa surmansa taistelussa Voldemortin joukkoja vastaan, mukaan lukien Remus Lupin, Nymfadora Tonks ja Fred Weasley.
Myynti
Kirja myi Yhdysvalloissa 8,3 miljoonaa kappaletta ensimmäisen vuorokauden aikana rikkoen näin edellisen kirjan Harry Potter ja puoliverinen prinssi 6,9 miljoonalla myydyllä kappaleella tekemän ennätyksen.
Syytetty (elokuva)
Vastaanotto
Teattereissa Syytetystä tuli huomattava menestys, ja se tuotti moninkertaisesti budjettinsa verran. Video-oppaassa vuodelta 1994 Kati Sinisalo arvioi Syytetyn jäävän kaavamaiseksi oikeussalidraamaksi elokuvan tärkeästä kysymyksenasettelusta huolimatta. Hän antoi elokuvalle kolme tähteä viidestä, mikä vastaa sanallista arviota ”hyvä”.
J. Johnston Pettigrew
Kuolema
Pettigrewin menetys tuhosi hänen perheensä suruun, ja hänen kuolemansa vuoksi pidettiin Pohjois-Carolinassa surupäivä. Hänen kuolemansa vaikutti myös Leehen, joka kirjoitti ”Armeija on menettänyt urhoollisen sotilaan, ja konfederaatio pätevän upseerin”. Kenraali Pettigrewin ruumis palautettiin Pohjois-Carolinaan perhetilalle, ”Bonarvaan”, mikä on nyt osa Pettigrewin valtiopuistoa Tyrrell Countyssä.
Harrison Reed
Reed siirtyi Fulhamin omistukseen vuonna 2020. Hän pelasi kaudella 2020–2021 Valioliigassa 31 ottelua, kaudella 2021–2022 mestaruussarjassa 39 ottelua ja kaudella 2022–2023 Valioliigassa 37 ottelua, joissa hän teki kolme maalia.
Nikolai Atanasov
Atanasovin ennätys on 831 cm, jonka hän hyppäsi Pírgosissa 27. heinäkuuta 2003. Sisäradoilla hän on hypännyt 811 cm Torinossa 8. maaliskuuta 2009.
Princesa (1750)
Valmistus
Alus tilattiin Havannasta ja laskettiin vesille vuonna 1750.
Van Halen
Yhtye julkaisi vuosina 1978–2012 yhteensä 12 eri studioalbumia, joilla lauloi yhteensä kolme eri solistia. Yhtye oli vuosien varrella useasti otsikoissa musiikillisten ansioidensa lisäksi lukuisten riitaantumisten vuoksi. Tunnetuimman eli ”klassisen Van Halen -kokoonpanon” muodostivat Edward ”Eddie” Van Halen (kitara) ja hänen veljensä Alex Van Halen (rummut), David ”Dave” Lee Roth (laulu) ja Michael Anthony (basso).
Yhtyeen ja veljesten historia sekä alkuvuodet (n. 1967–1972) aloittelijana
Nimi Van Halen juontaa juurensa kahdesta yhtyeen perustamisesta lähtien mukana olleesta veljeksestä, Eddie (1955 - 2020) ja Alex Van Halenista (s. 1953). Tarkkaan ottaen yhtye nimettiin nimenomaan vanhemman veljen, Alexin, mukaan, tosin ennen Van Halen -nimen käyttöä yhtyeellä ehti olla useita muitakin nimiä. Veljekset ovat syntyjään hollantilaisia, mutta vuonna 1962 he muuttivat vanhempiensa, isä Jan Van Halenin sekä äiti Eugenia Van Halenin mukana Alankomaista Yhdysvaltoihin, Kalifornian osavaltiossa sijaitsevaan Pasadenaan. Aluksi veljekset eivät luonnollisesti osanneet ollenkaan englantia, mikä osaltaan lähensi heidän veljessuhdettaan, koska he eivät osanneet vielä kommunikoida kenenkään perheen ulkopuolisen kanssa. He kuitenkin oppivat kielen nopeasti. Vaikka veljekset ovat syntyjään alankomaalaisia, heidän yhtyeensä laulukielenä on alusta lähtien ollut englanti.
Van Halenin alkuajat (1972–1977)
thumb|left|Mainos keikasta La Pasadena Centerissä.
Askeleet raskaampaan suuntaan (1980–1981)
Neljäs ja musiikillisesti edellisiä albumeita synkempi Fair Warning julkaistiin 1981. Samana vuonna Edward oli mennyt naimisiin tv-kasvo Valerie Bertinellin kanssa, mikä ainakin Eddien mukaan hieman kitkeröitti hänen ja Rothin välejä. Albumista tuli Rothin aikana julkaistuista kuudesta levystä kaupalliselta menestykseltään heikoin. Silti Fair Warning myi tuplaplatinaa, vaikka levyltä ei noussut varsinaisesti ainuttakaan hittiä, jota olisi soitettu valtavirrassa. Albumin kappaleista "Unchained" on mahdollisesti tunnetuin sekä soitetuin ja se onkin useasti äänestetty yhtyeen suosituimmaksi kappaleeksi. Tästä albumista sanotaan, että se on todellinen kitaristien albumi, kenties melko raskaan soundinsa ja Eddien jatkuvasti kehittyneen kitarataituroinnin takia. Albumia seurasi luonnollisesti kiertue, Fair Warning Tour, jolla yhtye jatkoi tuttua linjaansa saavuttamatta aivan maailmanlaajuisen suosion huippua.
Jättimenestys ja erimielisyyksien kasaantuminen (1984-1985)
1984-albumilta hiteiksi nousivat myös "Panama" ja "Hot for Teacher", joista yhtye teki myös musiikkivideot samoin kuin albumin hittibiisistä "Jumpista". Videoista etenkin humoristinen Hot For Teacher sai paljon esitysaikaa MTV:llä. Vastoin yleistä käsitystä, kappale "Panama" ei käsittele tämännimistä autoa vaan stripparia, jonka Dave tapasi aikoinaan Arizonassa. Levyä seurannut 1984 Tour oli myös todellinen menestys kaikkien keikkojen ollessa loppuunmyytyjä. Tämä oli myös yhtyeen tähän asti tuottoisin kiertue. Kiertueella Eddie itse toimi kosketinsoittajana kosketinpohjaisilla kappaleilla I'll Wait sekä Jump, mitä myöhemmin on hieman kritisoitu perusteenaan se, että Eddie oli lähtökohtaisesti yhtyeen kitaristi ja hänet haluttiin ensisijaisesti nähdä kitaransa kanssa. Van Halenia ei ole koskaan tunnettu ahkerasti Amerikan mantereen ulkopuolella kiertävänä yhtyeenä. Kuitenkin vuonna 1984 oman menestyksekkään kiertueensa lisäksi yhtye päätti 1984-kiertueen päätyttyä liittyä mukaan Monsters of Rock Tour 1984:iin, jossa yhtye kiersi muutaman muun yhtyeen, muun muassa AC/DC:n kanssa joitakin Euroopan maita läpi, käyden muun muassa ensimmäistä kertaa soittamassa Skandinaviassa (Tukholmassa, Ruotsissa). Yhtyeen sisäinen henki oli kuitenkin alkanut jo hiljalleen muilta piilossa rakoilla, mikä osaltaan saattoi johtua myös yhtyeen railakkaasta elämäntavasta. Van Halen soitti vain viidellä tämän kiertueen keikoista päättäen urakkansa Nürnbergiin, Saksaan syyskuun toisena päivänä vuonna 1984. Tämä tuli olemaan viimeinen keikka, jonka yhtye soitti tällä alkuperäisellä kokoonpanollaan ennen David Lee Rothin lähtöä.
Menestys jatkuu kevyemmällä suunnalla (1986–1990)
1984-kiertueen tapaan 1986 Tour, Monsters of Rock Tour 1988 ja OU812 Tour -kiertueilla Edward Van Halen soitti koskettimia kappaleissa, johon kuului koskettimet, sillä välin kun Sammy Hagar soitti kitaraa. Van Halen oli Monsters of Rock Tour 1988:n pääesiintyjä. Mukana oli myös monia hyvin tunnettuja yhtyeitä kuten Scorpions, Metallica, Dokken ja Kingdom Come.
2001–2011
thumb|Van Halen esiintymässä Quebecissä 2008. Maaliskuun 12. päivänä yhtye vastaanotti palkintonsa pääsystään Rock and Roll Hall of Fameen, mutta erinäisten kiistojen takia tilaisuudessa olivat yhtyeen edustajina paikalla vain Sammy Hagar ja Michael Anthony, jotka eivät enää kuuluneet yhtyeen nykyiseen kokoonpanoon.
La Rosaleda
Stadion toimi yhtenä pelipaikkana Espanjan jalkapallon maailmanmestaruuskilpailuissa vuonna 1982.
Deutsche Bank Park
Toukokuusta 2005 aina kesäkuuhun 2020 saakka stadion on toiminut nimellä Commerzbank-Arena saksalaisen Commerzbank AG:n vuokrattua nimioikeudet itselleen. Heinäkuusta 2020 alkaen stadionin virallinen nimi on ollut Deutsche Bank Park. Nykyinen sopimus on nimestä on voimassa vuoden 2027 kesäkuun loppuun saakka.
Hatunnosto
Hatunnosto on Pekka Haaviston vuonna 2010 julkaisema omaelämäkerrallinen kirja. Teoksen julkaisi kristillinen kustantamo Kirjapaja.
Esko Oikarinen
Esko Oikarinen syntyi kirvesmies Lauri Oikarisen ja Linnea Kemppaisen perheeseen. Hänen puolisonsa vuodesta 1970 on toimialajohtaja Kerttu Pyykkönen. Oikarinen tuli ylioppilaaksi 1968 ja valmistui oikeustieteen kandidaatiksi Helsingin yliopistosta 1971, varatuomarin arvon hän sai 1974. Oikarinen oli Kajaanin tuomiokunnan notaari 1973, käräjätuomari 1976–1981, kihlakuntatuomari 1990–1993 ja käräjäoikeuden laamanni 1993–1997. Itä-Suomen hovioikeuden esittelijänä Oikarinen toimi 1973–1975, Pieksämäen tuomiokunnan käräjätuomarina 1975–1976 ja Rovaniemen hovioikeuden hovioikeusneuvoksena 1981–1989. Hovioikeuden presidentiksi hänet nimitettiin 1997. Oikarinen jäi eläkkeelle vuonna 2013, hänen seuraajakseen valittiin 1.1.2014 alkaen Marianne Wagner-Prenner.
Ahmo
thumb|250px|Jokitien vanhaa omakotitaloaluetta Ahmo on asuinalue Siilinjärvellä. Ahmo sijaitsee noin kilometrin päässä Siilinjärven keskustasta pohjoiseen. Ahmon asuinrakentaminen koostuu omakoti- ja rivitaloista.
Siilinjärven lukio ja Ahmon koulu sijaitsevat Ahmolla. Siilinjärvi–Viinijärvi-rata sekä Siilinjoki alkavat Ahmolta.
Hr. Ms. Zwaardvis (S806)
Hr. Ms. Zwaardvis (runkonumero S806) oli Alankomaiden kuninkaallisen laivaston Zwaardvis-luokan sukellusvene.